Singapur

Singapur, službeno Republika Singapur, je suverena ostrvska grad-država u Jugoistočnoj Aziji. Nalazi se na samom vrhu Malajskog poluostrva, 137 kilometara sjeverno od ekvatora. Odvojen je od Malezije Vratima (morskim prolazom) Johor, na svom sjeveru, i od indonežanskih Riau ostrva Singapurskim prolazom, na svom jugu. Teritorija zemlje se sastoji od jednog glavnog ostrva, 63 satelitska ostrva i otočića i jednog rubnog ostrva; njihova kombinovana površina se povećala za 25% od nezavisnosti zemlje kao rezultat opsežnih projekata melioracije. Ima treću najveću gustoću naseljenosti na svijetu. Uz multikulturalnu populaciju i prepoznajući potrebu da se poštuju kulturni identiteti glavnih etničkih grupa unutar nacije, Singapur ima četiri službena jezika: engleski, malajski, mandarinski i tamilski. Engleski je lingua franca i brojne javne usluge dostupne su samo na engleskom jeziku. Multirasizam je ugrađen u ustav i nastavlja da oblikuje nacionalne politike u obrazovanju, stanovanju i politici.

Grad-država, Singapur je po značaju četvrti finansijski centar u svijetu. Također je i kosmpolitski svjetski grad, koji igra ključnu ulogu u svjetskoj trgovini i finansijama.

Singapur ima raznoliku populaciju od 5 miliona ljudi, sastavljenu od Kineza, Malajaca, Indijaca, Bijelaca i ostalih Azijata (različitog porijekla).

Na šestom je mjestu, po broju stranaca 42%, koji drže pola servisnog sektora. Država je druga u svijetu, po gustini stanoništva, odmah iza Monaka.

Singapur je unitarna parlamentarna republika sa vestminsterskim sistemom jednodomne parlamentarne vlade, a njegov pravni sistem je zasnovan na običajnom pravu. Iako je zemlja višestranačka demokratija sa slobodnim izborima, vlada pod Partijom narodne akcije (PAP) ima značajnu kontrolu i dominaciju nad politikom i društvom. PAP kontinuirano upravlja zemljom od uspostavljanja pune unutrašnje samouprave 1959. godine, sa 83 od 104 mjesta u parlamentu na općim izborima 2020. godine. Jedan od pet osnivača ASEAN-a, Singapur je također sjedište Sekretarijata Azijsko-pacifičke ekonomske saradnje (APEC), Sekretarijata Pacifičkog savjeta za ekonomsku saradnju (PECC), te je grad domaćin mnogih međunarodnih konferencija i događaja. Singapur je također član Ujedinjenih nacija (UN), Svjetske trgovinske organizacije (WTO), samita istočne Azije (EAS), Pokreta nesvrstanih (NAM) i Zajednice nacija.

 Historija 
Ostrvo Singapur je pripadao indonežansko-malajskoj državi Shrividjaja. Grad je osnovan 1160 godine. i postao važan trgovački centar jugoistočne Azije, ali ga je godine 1377. razrušila vojska javanske države Madjapahit. Nakon toga je služio isključivo kao utočište piratima.

Godine 1819. ga je zaposjela Britanska Istočnoindijska kompanija, pa se s vremenom razvio u jedno od najvažnijih uporišta i trgovačkih centara britanske imperije. Za vrijeme Drugog svjetskog rata, u februaru 1942. godine, su se na ostrvo iskrcali Japanci, te porazili i zarobili veliku britansku vojsku, što je predstavljalo jedan od najvećih savezničkih poraza u ratu i simbolički početak kraja Britanske Imperije.

Nakon rata su ga ponovno zaposjeli Britanci, a godine 1961. je postao dijelom Malezijske Federacije. Godine 1965. je vlada na čelu s Lee Kuan Yewom proglasila nezavisnost.

 Geografija 
Nalazi se u jugoistočnom dijelu Azije, u blizini ekvatora na jugu Malajskog arhipelaga. Površina 616 km2 oko 4 miliona stanovnika. Reljef nije visoke nadmorske visine najviša oko 175 m, povećavaju veličinu tako što zaustavljaju prodor mora. Klima je ekvatorijalna.

Singapur se sastoji od 63 ostrva, uključujući glavno ostrvo Pulau Ujong.Savage, Victor R.; Yeoh, Brenda S.A. (2004). Toponymics: A Study of Singapore's Street Names. Singapore: Eastern Universities Press. ISBN 978-981-210-364-2. Postoje dvije umjetne veze sa Johorom u Maleziji: Johor-Singapur Causeway na sjeveru i Tuas Second Link na zapadu. Ostrva Jurong, Pulau Tekong, Pulau Ubin i Sentosa najveća su manja ostrva u Singapuru. Najviša prirodna tačka je brdo Bukit Timah na 163,63 m."Bukit Timah Hill". National Heritage Board. Arhivirano s orginala 9. 4.   2015. Pristupljeno 11. 1. 2015. Pod britanskom vlašću, Božićno ostrvo i Kokosova ostrva bili su dio Singapura, a oba su prebačena  Australiji 1957. godine.Commonwealth and Colonial Law by Kenneth Roberts-Wray, London, Stevens, 1966. str. 133–134Department of External Affairs in Australia. (16. 5. 1957): Report from the Australian High Commission in Singapore to the Department of External Affairs in Australia. Singapore: National Archives of Singapore. (Microfilm: NAB 447)"All set for transfer". The Straits Times. Singapore. 16. 5. 1958. str. 2. Pedra Branca je najistočnija tačka nacije."Pedra Branca". Ministry of Foreign Affairs. Pristupljeno 4. 2. 2020

 Privreda 
U početku je bila važna pomorsko sjedište (i sad je) ali je slabije bila razvijena. Kasnije procesom industrijalizacije jedna je od razvijenijih zemalja. Industrija je u vlasništvu stranog kapitala, ali država počinje gledati da veći udio imaju i oni i domaći ljudi među kojima su veliki biznismeni.
Industrija je uglavnom u vlasništvu stranaca (Amerikanaca, Nijemaca), brodogradnja, naftna prerada, elektrotehnika, hemijska, tekstilna, elektronska, mašinska.

Poljoprivreda: kaučuk, kokos, šećerna trska, banana, slatki krompir.

 Važnost u današnjem svijetu 
Singapur predstavlja ne samo jedno od najvažnijih saobraćajnih i ekonomskih središta Azije, nego i jedan od najvažnijih gradova u svijetu.

Često se naziva gradom budućnosti, zbog primjene naprednih tehnologija koje su njegovim stanovnicima omogućile da uživaju životni standard nepojmljiv čak i mnogim stanovnicima razvijenih industrijskih država na Zapadu.

 Vanjski linkovi 

 Singapore Government Directory Interactive
 Singapore Government Online Portal
 Gateway To All Government Services
 Singapore National Service Portal 
 Singapore Accounting and Corporate Regulatory Authority
 Singapore Department of Statistics Annual Data
 Chief of State and Cabinet Members 
 Singapore Economic Development Board

 Reference 

*
Kategorija:Države svijeta
Kategorija:Države Jugoistočne Azije
Kategorija:Države ASEAN-a
Kategorija:Ostrvske države